คำสั่งนายกรัฐมนตรีคำสั่งนายกรัฐมนตรีที่ ๕/๒๕๒๓เรื่องการจัดตั้งกองทุนน้ำมันเชื้อเพลิง[๑] โดยที่เป็นการสมควรปรับปรุงคำสั่งของนายกรัฐมนตรีเรื่อง การจัดตั้งกองทุนน้ำมันเชื้อเพลิง เพื่อให้เหมาะสมและชัดเจนยิ่งขึ้นและสมควรโอนอำนาจหน้าที่เกี่ยวข้องกับการสั่งจ่ายเงินชดเชยการกำหนดราคาน้ำมันเชื้อเพลิงซึ่งเดิมกำหนดให้เป็นอำนาจหน้าที่ของการปิโตรเลียมแห่งประเทศไทยและของผู้ว่าการการปิโตรเลียมแห่งประเทศไทยไปเป็นอำนาจหน้าที่ของกระทรวงการคลังและของปลัดกระทรวงการคลัง แล้วแต่กรณีรวมทั้งกำหนดให้อำนาจแก่คณะกรรมการนโยบายปิโตรเลียมแห่งชาติในการกำหนดราคานำเข้าของน้ำมันเชื้อเพลิงบางชนิดด้วย อาศัยอำนาจตามความในมาตรา ๓แห่งพระราชกำหนดแก้ไขและป้องกันภาวะการขาดแคลนน้ำมันเชื้อเพลิง พ.ศ. ๒๕๑๖นายกรัฐมนตรีจึงออกคำสั่งไว้ ดังต่อไปนี้ข้อ๑ ให้ยกเลิก(๑)คำสั่งนายกรัฐมนตรี ที่ ๐๒๐๑/๙ เรื่อง การจัดตั้งกองทุนน้ำมันเชื้อเพลิง ลงวันที่๒๗ มีนาคม พ.ศ. ๒๕๒๒(๒)คำสั่งสำนักนายกรัฐมนตรี ที่ ๘๗/๒๕๒๒ เรื่อง การจัดตั้งกองทุนน้ำมันเชื้อเพลิงลงวันที่ ๑๑ มิถุนายน พ.ศ. ๒๕๒๒(๓)คำสั่งนายกรัฐมนตรี ที่ สร. ๐๒๐๑/๕๔ เรื่อง การจัดตั้งกองทุนน้ำมันเชื้อเพลิงลงวันที่ ๒๘ สิงหาคม พ.ศ. ๒๕๒๒(๔)คำสั่งนายกรัฐมนตรี ที่ ๑/๒๕๒๓ เรื่อง การจัดตั้งกองทุนน้ำมันเชื้อเพลิง ลงวันที่๓๑ ธันวาคม พ.ศ. ๒๕๒๒(๕)คำสั่งนายกรัฐมนตรี ที่ ๒/๒๕๒๓ เรื่อง การจัดตั้งกองทุนน้ำมันเชื้อเพลิง ลงวันที่๑๙ มีนาคม พ.ศ. ๒๕๒๓ข้อ๒ ในคำสั่งนี้กองทุน หมายความว่ากองทุนน้ำมันเชื้อเพลิงที่จัดตั้งขึ้นตามข้อ ๓ แห่งคำสั่งนี้น้ำมันเชื้อเพลิง หมายความว่า น้ำมันเบนซินน้ำมันก๊าด น้ำมันดีเซล น้ำมันเตา และน้ำมันที่คล้ายกันหรือน้ำมันสำหรับเครื่องยนต์ที่คล้ายกันและหมายความรวมถึงก๊าซหุงต้มและยางมะตอยด้วยปตท. หมายความว่า การปิโตรเลียมแห่งประเทศไทยคณะกรรมการ หมายความว่าคณะกรรมการนโยบายปิโตรเลียมแห่งชาติ ที่คณะรัฐมนตรีแต่งตั้งราคาน้ำมันเชื้อเพลิงที่กระทรวงอุตสาหกรรมกำหนด หมายความว่าราคาน้ำมันเชื้อเพลิง ณ โรงกลั่นน้ำมันในราชอาณาจักรที่กระทรวงอุตสาหกรรมกำหนดตามข้อผูกพันในสัญญาจัดสร้างและประกอบกิจการโรงกลั่นน้ำมันระหว่างกระทรวงอุตสาหกรรม กับบริษัทโรงกลั่นน้ำมันไทย จำกัดหรือสัญญาอื่นในลักษณะเดียวกัน (ถ้ามี)ข้อ๓ ให้จัดตั้งกองทุน เรียกว่ากองทุนน้ำมันเชื้อเพลิง ประกอบด้วยเงิน ดังต่อไปนี้(๑)เงินทุนตามข้อ ๔(๒)เงินที่ผู้มีหน้าที่ส่งเข้ากองทุนตามข้อ ๙(๓)เงินที่โอนมาตามข้อ ๕(๔)เงินงบประมาณที่รัฐบาลจัดสรรให้เป็นคราว ๆ (ถ้ามี)(๕)เงินที่โอนมาจากกองทุนอื่น (ถ้ามี)(๖)เงินอื่น ๆข้อ๔ให้เงินกองทุนน้ำมันเชื้อเพลิงตามคำสั่งนายกรัฐมนตรี ที่ ๐๒๐๑/๙ ลงวันที่๒๗ มีนาคม พ.ศ. ๒๕๒๒ และคำสั่งที่แก้ไขเพิ่มเติมคำสั่งดังกล่าวเป็นเงินกองทุนตามคำสั่งนี้ข้อ๕ เงินที่ค้างจ่ายในกรณีดังต่อไปนี้(๑)เงินที่เหลือจากการจ่ายชดเชยให้แก่ผู้มีสิทธิได้รับจากกองทุนรักษาระดับราคาน้ำมันเชื้อเพลิงที่จัดตั้งขึ้นตามคำสั่งนายกรัฐมนตรีที่ ๑๗๘/๒๕๒๐ ลงวันที่ ๑๙ กันยายน พ.ศ. ๒๕๒๐(๒)เงินที่เหลือจากการจ่ายชดเชยให้แก่ผู้มีสิทธิได้รับจากกองทุนรักษาระดับราคาน้ำมันเชื้อเพลิง(เงินตราต่างประเทศ) ที่จัดตั้งขึ้นตามคำสั่งนายกรัฐมนตรี ที่ ๒๐๖/๒๕๒๑ ลงวันที่๒๙ ธันวาคม พ.ศ. ๒๕๒๑(๓)เงินค่าเช่าโรงกลั่นน้ำมันประจำปี พ.ศ. ๒๕๒๑ และพ.ศ. ๒๕๒๒ที่ได้รับจากบริษัทซัมมิทอินดัสเตรียล จำกัด (ปานามา)ตามสัญญาเช่าโรงกลั่นน้ำมันที่ ๒ ของกระทรวงกลาโหม(๔)เงินประจำปี พ.ศ. ๒๕๒๑ และพ.ศ. ๒๕๒๒ที่กระทรวงอุตสาหกรรมได้รับจากบริษัทโรงกลั่นน้ำมันไทย จำกัด ตามสัญญาจัดสร้างและประกอบกิจการโรงกลั่นน้ำมันและจากบริษัทเอสโซ่แสตนดาร์ดประเทศไทย จำกัดตามสัญญาประกอบกิจการโรงกลั่นน้ำมันปิโตรเลียมและเกี่ยวกับผลิตภัณฑ์จากปิโตรเลียม(๕)เงินกำไรและส่วนลดที่ได้จากการซื้อขายน้ำมันเชงลีระยะยาวระหว่างรัฐบาลแห่งราชอาณาจักรไทยกับรัฐบาลแห่งสาธารณรัฐประชาชนจีน ลงวันที่ ๑๔มกราคม ๒๕๒๒ข้อ๖ในกรณีที่น้ำมันเชื้อเพลิงผลิตในโรงกลั่นน้ำมันในราชอาณาจักรให้ราคาขายส่งโดยยังไม่รวมภาษีอากร ณ โรงกลั่นน้ำมันในราชอาณาจักรที่คณะกรรมการนโยบายปิโตรเลียม ซึ่งได้รับแต่งตั้งตามคำสั่งนายกรัฐมนตรี ที่๒/๒๕๒๓ ลงวันที่ ๑๙ มีนาคม พ.ศ. ๒๕๒๓ ได้กำหนดไว้แล้ว ในวันที่คำสั่งนี้ใช้บังคับเป็นราคาขายส่งโดยยังไม่รวมภาษีอากร ณ โรงกลั่นน้ำมันในราชอาณาจักร ตามคำสั่งนี้ในกรณีที่มีการเปลี่ยนแปลงราคาขายปลีกน้ำมันเชื้อเพลิงให้คณะกรรมการเปลี่ยนแปลงราคาขายส่ง โดยยังไม่รวมภาษีอากร ณโรงกลั่นน้ำมันในราชอาณาจักรสำหรับน้ำมันเชื้อเพลิงที่ได้กำหนดไว้แล้วทุกครั้งให้สอดคล้องกันด้วยเพื่อประโยชน์ในการกำหนดราคาขายส่งโดยยังไม่รวมภาษีอากรณ โรงกลั่นน้ำมันในราชอาณาจักรตามข้อนี้ให้กระทรวงอุตสาหกรรมแจ้งราคาน้ำมันเชื้อเพลิงให้คณะกรรมการทราบโดยไม่ชักช้าข้อ๗ในกรณีที่มีการนำเข้าซึ่งน้ำมันเชื้อเพลิงให้คณะกรรมการกำหนดราคาน้ำมันเชื้อเพลิงซึ่งได้นำเข้าเพื่อใช้ในราชอาณาจักรสำหรับก๊าซหุงต้มให้คณะกรรมการกำหนดราคาตามวรรคหนึ่ง และให้มีผลใช้บังคับตั้งแต่วันที่ ๒๑ มีนาคมพ.ศ. ๒๕๒๓ข้อ๘ ในกรณีที่คณะกรรมการได้กำหนดราคาขายส่งสำหรับน้ำมันเชื้อเพลิงที่ผลิตในโรงกลั่นน้ำมันในราชอาณาจักรตามข้อ๖ ให้ถือราคาที่คณะกรรมการกำหนดเป็นราคาขายส่ง ณโรงกลั่นน้ำมันในราชอาณาจักรโดยยังไม่รวมภาษีอากรข้อ๙ในกรณีที่ราคาน้ำมันเชื้อเพลิงที่กำหนดตามข้อ ๖ สูงกว่าราคาน้ำมันเชื้อเพลิงที่กระทรวงอุตสาหกรรมกำหนดหรือราคาน้ำมันเชื้อเพลิงที่คณะกรรมการจะประกาศกำหนดสำหรับการนำเข้าเพื่อใช้ในราชอาณาจักรตามข้อ ๗ ให้(๑)ผู้ผลิตและจำหน่ายน้ำมันเชื้อเพลิงจากโรงกลั่นน้ำมันในราชอาณาจักรเพื่อใช้ในราชอาณาจักรส่งเงินเข้ากองทุนตามปริมาณน้ำมันเชื้อเพลิงที่ผลิตและจำหน่ายเพื่อใช้ในราชอาณาจักร(๒)ผู้นำน้ำมันเชื้อเพลิงเข้ามาเพื่อใช้ในราชอาณาจักรส่งเงินเข้ากองทุนตามปริมาณน้ำมันเชื้อเพลิงที่นำเข้ามาเพื่อใช้ในราชอาณาจักรทั้งนี้ในอัตราต่อหน่วยของน้ำมันเชื้อเพลิงที่ผลิตและจำหน่ายหรือนำเข้า แล้วแต่กรณีตามที่คณะกรรมการประกาศกำหนดเงินที่ส่งตามวรรคหนึ่งให้ถือเป็นรายจ่ายตามประมวลรัษฎากรข้อ๑๐ ในการส่งเงินเข้ากองทุนตามข้อ ๙ให้ผู้มีหน้าที่ส่งเงินปฏิบัติ ดังต่อไปนี้(๑)ถ้าเป็นน้ำมันเชื้อเพลิงที่ผลิตและจำหน่ายจากโรงกลั่นน้ำมันในราชอาณาจักรเพื่อใช้ในราชอาณาจักรต้องส่งให้แก่ผู้รับชำระภาษีน้ำมันและผลิตภัณฑ์น้ำมันซึ่งทำในราชอาณาจักรพร้อมกับการขำระภาษีนั้น(๒)ถ้าเป็นน้ำมันเชื้อเพลิงที่นำเข้ามาเพี่อใช้ในราชอาณาจักรต้องส่งให้แก่ผู้รับชำระอากรขาเข้า พร้อมกับการชำระอากรนั้นข้อ๑๑ ในกรณีที่ราคาน้ำมันเชื้อเพลิงที่กำหนดตามข้อ๖ ต่ำกว่าราคาน้ำมันเชื้อเพลิงที่กระทรวงอุตสาหกรรมกำหนดหรือราคาน้ำมันเชื้อเพลิงที่คณะกรรมการจะประกาศกำหนดสำหรับการนำเข้าเพื่อใช้ในราชอาณาจักรตามข้อ๗ให้ปลัดกระทรวงการคลังหรือผู้ซึ่งปลัดกระทรวงการคลังมอบหมายสั่งจ่ายเงินจากกองทุนชดเชยให้แก่(๑)ผู้ผลิตและจำหน่ายน้ำมันเชื้อเพลิงจากโรงกลั่นน้ำมันในราชอาณาจักรเพื่อใช้ในราชอาณาจักรตามปริมาณน้ำมันเชื้อเพลิงที่ผลิตและจำหน่ายเพื่อใช้ในราชอาณาจักร(๒)ผู้นำน้ำมันเชื้อเพลิงเข้ามาเพื่อใช้ในราชอาณาจักรตามปริมาณน้ำมันเชื้อเพลิงที่นำเข้ามาเพื่อใช้ในราชอาณาจักรทั้งนี้ในอัตราต่อหน่วยของน้ำมันเชื้อเพลิองที่ผลิตและจำหน่ายหรือนำเข้า แล้วแต่กรณีตามที่คณะกรรมการประกาศกำหนดเงินที่ได้รับตามวรรคหนึ่งให้ถือเป็นเงินได้ตามประมวลรัษฎากรข้อ๑๒ในกรณีที่น้ำมันเตาที่ผลิตและจำหน่ายหรือนำเข้ามีลักษณะแตกต่างไปจากน้ำมันเตาที่ประกาศราคาตามข้อ๖ให้คณะกรรมการคำนวณปรับอัตราเงินที่ต้องส่งหรือชดเชยให้สอดคล้องกับราคาน้ำมันเตาที่กำหนดตามข้อ๖ ด้วยข้อ๑๓ ให้ปลัดกระทรวงการคลังหรือผู้ซึ่งปลัดกระทรวงการคลังมอบหมายสั่งจ่ายเงินชดเชยจากกองทุนให้แก่(๑)ในการนำเข้า(ก)สำหรับน้ำมันเชื้อเพลิงที่นำเข้าตามชนิด ปริมาณและราคาที่ได้รับอนุมัติจากคณะกรรมการจัดซื้อน้ำมันเชื้อเพลิงที่ตั้งขึ้นตามคำสั่งนายกรัฐมนตรีที่ ๗๒/๒๕๒๒ ลงวันที่ ๑๑ พฤษภาคม พ.ศ. ๒๕๒๒ และคำสั่งนายกรัฐมนตรี ที่ ๑๐๕/๒๕๒๒ลงวันที่ ๒๑ มิถุนายน พ.ศ. ๒๕๒๒ เป็นจำนวนไม่เกินส่วนต่างระหว่างมูลค่าที่นำเข้าแต่ละคราวที่คำนวณตามหลักเกณฑ์วิธีการ และเงื่อนไขที่คณะกรรมการกำหนดหักด้วยมูลค่าน้ำมันเชื้อเพลิงนั้นตามราคาน้ำมันเชื้อเพลิงที่กระทรวงอุตสาหกรรมกำหนดโดยรวมภาษีอากรและเงินที่ส่งเข้ากองทุนน้ำมันเชื้อเพลิงในช่วงเวลาเดียวกัน ทั้งนี้โดยต้องมีหลักฐานเอกสารประกอบการพิจารณาดังต่อไปนี้ด้วย(๑)สำเนาเอกสารอนุมัติซื้อน้ำมัน หรือน้ำมันเชื้อเพลิงของผู้ซึ่งมีอำนาจอนุมัติซื้อ(๒)สำเนาเอกสารซื้อขายน้ำมันดิบ หรือน้ำมันเชื้อเพลิง(๓)สำเนาใบทวงหนี้ หรือสำเนาเอกสารการชำระหนี้(ข)สำหรับน้ำมันดิบและน้ำมันเชื้อเพลิงที่ ปตท. นำเข้าตามชนิด ปริมาณและราคาที่ได้รับอนุมัติจากคณะกรรมการ ปตท. หรือผู้ที่คณะกรรมการ ปตท. มอบหมายเป็นจำนวนไม่เกินส่วนต่าง ระหว่างมูลค่าที่นำเข้าแต่ละคราวที่คำนวณตามหลักเกณฑ์วิธีการ และเงื่อนไขที่คณะกรรมการกำหนด หักด้วยมูลค่าน้ำมันเชื้อเพลิงนั้นตามราคาน้ำมันเชื้อเพลิงที่กระทรวงอุตสาหกรรมกำหนด โดยรวมภาษีอากรและเงินที่ส่งเข้ากองทุนน้ำมันเชื้อเพลิงในช่วงเวลาเดียวกัน ทั้งนี้โดยต้องมีหลักฐานเอกสารประกอบการพิจารณาดังต่อไปนี้ด้วย คือ(๑)สำเนาเอกสารแสดงการอนุมัติซื้อน้ำมัน หรือน้ำมันเชื้อเพลิงของคณะกรรมการ ปตท.หรือของผู้ที่คณะกรรมการ ปตท. มอบหมาย หรือของผู้มีอำนาจอนุมัติซื้อ(๒)สำเนาเอกสารซื้อขาย หรือแลกเปลี่ยนน้ำมันดิบ หรือน้ำมันเชื้อเพลิง(๓)สำเนาในทวงหนี้ หรือสำเนาเอกสารการชำระหนี้(๒)ในกรณีที่ ปตท. ขายน้ำมันดิบ น้ำมันดีเซล น้ำมันเตา ที่ได้รับเงินชดเชยตาม (๑) (ก)หรือ (ข) ให้แก่การไฟฟ้าฝ่ายผลิตแห่งประเทศไทยหรือชายน้ำมันดีเซลที่ได้รับเงินชดเชยตาม (๑) (ก) หรือ (ข)ให้แก่การไฟฟ้าส่วนภูมิภาค ทั้งนี้ในอัตราต่อหน่วยของน้ำมันดิบ น้ำมันดีเซล และน้ำมันเตาที่ขายตามที่คณะกรรมการประกาศกำหนดข้อ๑๔ ในการขอรับเงินชดเชยจากกองทุนให้ผู้มีสิทธิได้รับเงินชดเชยปฏิบัติดังต่อไปนี้ (๑)ถ้าเป็นน้ำมันเชื้อเพลิงที่ผลิตและจำหน่ายจากโรงกลั่นน้ำมันในราชอาณาจักรเพื่อใช้ในราชอาณาจักรให้ยื่นรายการแจ้งชนิดและปริมาณของน้ำมันเชื้อเพลิงดังกล่าวแก่ผู้รับชำระภาษีน้ำมันและผลิตภัณฑ์น้ำมันซึ่งทำในราชอาณาจักรพร้อมกับการชำระอากรนั้น(๒)ถ้าเป็นน้ำมันเชื้อเพลิงที่นำเข้ามาเพื่อใช้ในราชอาณาจักรให้ยื่นราบการแจ้งชนิดและปริมาณของน้ำมันเชื้อเพลิงดังกล่าวแก่ผู้รับชำระอากรขาเข้าพร้อมกับการชำระอากรนั้น(๓)ถ้าเป็นน้ำมันเชื้อเพลิงตามข้อ ๑๓ (๑) (ก)ให้ยื่นรายการแจ้งชนิดและปริมาณของน้ำมันเชื้อเพลิงดังกล่าวตามวิธีการที่กระทรวงการคลังกำหนด(๔)ถ้าเป็นน้ำมันเชื้อเพลิงตามข้อ ๑๓ (๑) (ข) ให้ยื่นรายการแจ้งชนิดและปริมาณของน้ำมันเชื้อเพลิงดังกล่าวตามวิธีการที่กระทรวงการคลังกำหนด(๕)ถ้าเป็นน้ำมันดิบ น้ำมันดีเซล และน้ำมันเตาที่ขายให้แก่การไฟฟ้าฝ่ายผลิตแห่งประเทศไทยหรือน้ำมันดีเซลที่ขายให้แก่การไฟฟ้าส่วนภูมิภาคตามข้อ ๑๓ (๒)ให้ยื่นรายการแจ้งชนิดและปริมาณน้ำมันดิบ น้ำมันเตาหรือน้ำมันดีเซลดังกล่าวต่อกระทรวงการคลังข้อ๑๕ ในการส่งเงินตามข้อ ๙หรือการสั่งจ่ายเงินชดเชยตามข้อ ๑๑ให้ถือปริมาณน้ำมันเชื้อเพลิงที่ผู้มีหน้าที่ชำระภาษีหรืออากรต้องชำระภาษีหรืออากรเป็นหลักฐานในการคำนวณส่วนการสั่งจ่ายเงินชดเชยตามข้อ ๑๓ ให้ถือปริมาณน้ำมันดิบและน้ำมันเตาหรือน้ำมันดีเซลที่การปิโตรเลียมแห่งประเทศไทยและการไฟฟ้าฝ่ายผลิตแห่งประเทศไทยหรือการไฟฟ้าส่วนภูมิภาค แล้วแต่กรณีร่วมกันรับรองเป็นหลักฐานในการคำนวณข้อ๑๖ดอกเบี้ยที่ต้องจ่ายให้แก่ธนาคารเนื่องจากการกู้เงินมาทดรองเงินชดเชยให้จ่ายจากกองทุนได้เมื่อได้รับอนุมัติจากคณะกรรมการข้อ๑๗ในกรณีที่ยังมีผู้มีสิทธิที่จะได้รับเงินจากกองทุนรักษาระดับราคาน้ำมันเชื้อเพลิงที่จัดตั้งขึ้นตามคำสั่งนายกรัฐมนตรีที่ ๑๗๘/๒๕๒๐ ลงวันที่ ๑๙ กันยายน พ.ศ. ๒๕๒๐ อยู่ให้ปลัดกระทรวงการคลังหรือผู้ซึ่งปลัดกระทรวงการคลังมอบหมายมีอำนาจจ่ายเงินจากกองทุนให้แก่ผู้มีสิทธิตามหลักฐานที่ได้รับจากปลัดกระทรวงอุตสาหกรรมได้ ทั้งนี้ ตามหลักเกณฑ์ วิธีการและเงื่อนไขที่กำหนดไว้ในคำสั่งดังกล่าวข้อ๑๘ให้คำสั่งนายกรัฐมนตรีที่ถูกยกเลิกตามข้อ ๑แห่งคำสั่งนี้ใช้บังคับอยู่ต่อไป สำหรับกรณีที่มีการผลิตและจำหน่ายหรือนำเข้าซึ่งน้ำมันดิบหรือน้ำมันเชื้อเพลิงในราชอาณาจักรก่อนวันที่คำสั่งนี้มีผลใช้บังคับ ทั้งนี้ เว้นแต่กรณีตามข้อ ๑๓ (๑) (ก) และ(ข) ให้ใช้บังคับแก่ ปตท. และผู้นำเข้าที่ได้นำน้ำมันดิบหรือน้ำมันเชื้อเพลิงเข้ามาในราชอาณาจักรก่อนวันที่คำสั่งนี้ใช้บังคับด้วยข้อ๑๙ ข้อ ๑๓ (๒)ให้ใช้บังคับแก่กรณีที่ ปตท. ขายน้ำมันดิบ น้ำมันดีเซล และน้ำมันเตาให้แก่การไฟฟ้าฝ่ายผลิตแห่งประเทศไทยและการไฟฟ้าส่วนภูมิภาคก่อนวันที่คำสั่งนี้ใช้บังคับด้วย แต่ต้องไม่ก่อนวันที่ ๓๑ มกราคม ๒๕๒๒ข้อ๒๐ ในกรณีที่มีปัญหาในการตีความเกี่ยวกับการปฏิบัติการตามคำสั่งนี้ให้กระทรวงอุตสาหกรรมหรือกระทรวงการคลัง แล้วแต่กรณีนำเรื่องเสนอให้คณะกรรมการปฏิบัติการแทนนายกรัฐมนตรีพิจารณาวินิจฉัยและให้คำวินิจฉัยดังกล่าวเป็นที่สุดทั้งนี้ ตั้งแต่บัดนี้เป็นต้นไปสั่ง ณ วันที่ ๒มิถุนายน พ.ศ. ๒๕๒๓พลเอก ป. ติณสูลานนท์นายกรัฐมนตรีอภิญญา/ปรับปรุง๑๕ กันยายน ๒๕๕๗ปุณิกา/ปรับปรุง๑๕ มกราคม ๒๕๕๘[๑] ราชกิจจานุเบกษาเล่ม ๙๗/ตอนที่ ๙๖/ฉบับพิเศษ หน้า ๑/๒๕ มิถุนายน ๒๕๒๓